Verligting by vulstasies in vooruitsig | Maroela Media
Só sê die Automobiel-Assosiasie (AA), wat in hierdie stadium 'n daling van 91c per liter in die petrolprys, 70c per liter in die dieselprys en 'n daling van 62c vir paraffien voorspel.
Die AA sê daar was sedert die einde van Mei 'n beduidende daling in die prys van olie. Dit verhandel tans teen sowat $61 per vat.
"Suid-Afrika kon ongelukkig nie die meeste hiervan maak nie, weens die benoudheid van die rand ná die ANC se leierskap se openbare skermutselings oor die Reserwebank," het die AA in 'n verklaring gesê.
"Na 'n tydperk van volgehoue prysstabiliteit, het die rand beduidend teen die Amerikaanse dollar verswak."
Die AA sê die verwagte prysdalings is nietemin nie te versmaai nie.
"As die rand weer stabiliseer en olie op 'n laer vlak bly, kan daar dalk net goeie nuus wees. Baie gaan afhang van politici wat hulself sal moet beteuel wanneer hulle openbare uitsprake maak.
"Ons doen 'n beroep op die regering om agter geslote deure op 'n ekonomiese beleid ooreen te kom, voordat hy in die openbaar daaroor praat waar beleggers dit sien."
Die verkiesing is mos nou verby,die regering het mos nie nou drngend geld nodig nie
Ja tot volgende maand dan skiet die petrol prys op met 1 Rand per liter.
Die AA probeer baie hard om positiewe nuus te gee.
Dis nog nie eers die helfde van die maand, daar kan nog baie gebeur.
Droom maar voort, terwyl die naweek voorlè en vriespunt nog by 0 wyfel… en muskadel nog bekostigbaar is. Binnekort eet mot en roes die laaste soet tros.
Nou wonder ek waar sou die brandstof prys nou gewees het sou die rand steeds teen R11.88 per dollar verhandel het soos toe die huidige president in Februarie 2018 in die stoel geplaas was?Dit meen ons kon dalk 25% minder vir 'n liter betaal het as wat tans die geval is.Dankie mnr.die president!